title: Решение 2014/499/ОВППС на Съвета oт 25 юли 2014 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна

text:
               25.7.2014

               BG

               Официален вестник на Европейския съюз

               L 221/15

         РЕШЕНИЕ 2014/499/ОВППС НА СЪВЕТА
   oт 25 юли 2014 година
   за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 17 март 2014 г. Съветът прие Решение 2014/145/ОВППС. (1)

               (2)

               Предвид сериозната обстановка в Украйна ограниченията за влизане и замразяването на финансови средства и икономически ресурси следва да се прилагат и спрямо физически и юридически лица, образувания и органи, които активно осигуряват материална или финансова подкрепа на вземащите решения лица в Русия, отговорни за присъединяването на Крим или дестабилизирането на Източна Украйна, или които извличат ползи от тези вземащи решения лица.

               (3)

               Освен това Съветът смята, че в съдържащия в приложението към Решение 2014/145/ОВППС списък на лицата, образуванията и органите, за които се прилагат ограничителни мерки, следва да бъдат добавени и други физически и юридически лица.

               (4)

               Решение 2014/145/ОВППС следва да бъде съответно изменено.

               (5)

               Необходимо е Съюзът да предприеме допълнителни действия за прилагането на тези мерки,

         ПРИЕ НАСТОЯЩОТО РЕШЕНИЕ:
   Член 1
   Решение 2014/145/ОВППС се изменя, както следва:

               1)

               Член 1, параграф 1 се заменя със следното:
               „1.   Държавите членки предприемат необходимите мерки за предотвратяване на влизането или транзитното преминаване през техните територии на:

                           а)

                           физически лица, които са отговорни за, активно подкрепят или осъществяват действия или политики, подкопаващи или застрашаващи териториалната цялост, суверенитета и независимостта на Украйна или стабилността или сигурността в Украйна, или възпрепятстващи работата на международните организации в Украйна, както и на свързани с тях физически лица; или

                           б)

                           физически лица, които активно осигуряват материална или финансова подкрепа на вземащите решения лица в Русия, отговорни за присъединяването на Крим или дестабилизирането на Източна Украйна, или които извличат ползи от тези вземащи решения лица,

                     изброени в приложението.“.

               2)

               Член 2, параграф 1 се заменя със следното:
               „1.   Замразяват се всички финансови средства и икономически ресурси, принадлежащи, притежавани, държани или контролирани от:

                           а)

                           физически лица, които са отговорни за, активно подкрепят или осъществяват действия или политики, подкопаващи или заплашващи териториалната цялост, суверенитета и независимостта на Украйна или стабилността и сигурността в Украйна, или възпрепятстващи работата на международните организации в Украйна, както и от свързани с тях физически или юридически лица, образувания или органи;

                           б)

                           юридически лица, образувания или органи, които подкрепят материално или финансово действия, подкопаващи или заплашващи териториалната цялост, суверенитета и независимостта на Украйна;

                           в)

                           юридически лица, образувания или органи в Крим или Севастопол, чиято собственост е била прехвърлена в нарушение на украинското право, или юридически лица, образувания или органи, които са извлекли ползи от такова прехвърляне; или

                           г)

                           физически или юридически лица, образувания или органи, които активно осигуряват материална или финансова подкрепа на вземащите решения лица в Русия, отговорни за присъединяването на Крим или дестабилизирането на Източна Украйна, или които извличат ползи от тези вземащи решения лица,

                     изброени в приложението.“.
         Член 2
   Лицата и образуванията, изброени в приложението към настоящото решение, се добавят в списъка, който се съдържа в приложението към Решение 2014/145/ОВППС.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 25 юли 2014 година.

            За Съвета

            Председател

         S. GOZI

      (1)  Решение 2014/145/ОВППС на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 78, 17.3.2014 г., стр. 16)

      ПРИЛОЖЕНИЕ
      СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 2
      I.   Физически лица

                  Име

                  Идентифицираща информация

                  Основания

                  Дата на вписване

                  1.

                  Mikhail Efimovich FRADKOV
                  Михаил Ефимович Фрадков

                  Роден на 1.9.1950 г. в Курумоч, Куйбишевска област

                  Постоянен член на Съвета за сигурност на Руската федерация; директор на Службата за външно разузнаване на Руската федерация. Като член на Съвета за сигурност, който консултира и координира по въпросите на националната сигурност, е участвал в оформянето на политиката на руското правителство, застрашаваща териториалната цялост, суверенитета и независимостта на Украйна.

                  25.7.2014 г.

                  2.

                  Nikolai Platonovich PATRUSHEV
                  Николай Платонович Патрушев

                  Роден на 11.7.1951 г. в Ленинград (Санкт Петербург)

                  Постоянен член и секретар на Съвета за сигурност на Руската федерация. Като член на Съвета за сигурност, който консултира и координира по въпросите на националната сигурност, е участвал в оформянето на политиката на руското правителство, застрашаваща териториалната цялост, суверенитета и независимостта на Украйна.

                  25.7.2014 г.

                  3.

                  Aleksandr Vasilievich BORTNIKOV
                  Александр Васильевич Бортников

                  Роден на 15.11.1951 г. в Перм

                  Постоянен член на Съвета за сигурност на Руската федерация; директор на Федералната служба за сигурност. Като член на Съвета за сигурност, който консултира и координира по въпросите на националната сигурност, е участвал в оформянето на политиката на руското правителство, застрашаваща териториалната цялост, суверенитета и независимостта на Украйна.

                  25.7.2014 г.

                  4.

                  Rashid Gumarovich NURGALIEV
                  Рашид Гумарович Нургалиев

                  Роден на 8.10.1956 г. в Жетикара, Казахска ССР

                  Постоянен член и заместник-секретар на Съвета за сигурност на Руската федерация. Като член на Съвета за сигурност, който консултира и координира по въпросите на националната сигурност, е участвал в оформянето на политиката на руското правителство, застрашаваща териториалната цялост, суверенитета и независимостта на Украйна.

                  25.7.2014 г.

                  5.

                  Boris Vyacheslavovich GRYZLOV
                  Борис Вячеславович Грызлов

                  Роден на 15.12.1950 г. във Владивосток

                  Постоянен член на Съвета за сигурност на Руската федерация. Като член на Съвета за сигурност, който консултира и координира по въпросите на националната сигурност, е участвал в оформянето на политиката на руското правителство, застрашаваща териториалната цялост, суверенитета и независимостта на Украйна.

                  25.7.2014 г.

                  6.

                  Sergei Orestovoch BESEDA
                  Сергей Орестович Беседа

                  Роден през 1954 г.

                  Завеждащ Пети отдел на Федералната служба за сигурност на Руската федерация (ФСБ).
                  Като висш офицер от ФСБ той ръководи служба, отговорна за разузнавателни операции и международна дейност.

                  25.7.2014 г.

                  7.

                  Mikhail Vladimirovich DEGTYAREV
                  Михаил Владимирович Дегтярёв

                  Роден на 10.7.1981 г. в Куйбишев (Самара)

                  Член на Държавната дума.
                  На 23.5.2014 г. обявява откриването на „де факто посолството“ на непризнатата, т.нар. „Донецка народна република“ в Москва; допринася за действия, подкопаващи или застрашаващи териториалната цялост, суверенитета и независимостта на Украйна.

                  25.7.2014 г.

                  8.

                  Ramzan Akhmadovitch KADYROV
                  Рамзан Ахматович Кадыров

                  Роден на 5.10.1976 г. в Центарой

                  Президент на Република Чечня. Кадиров е направил изявления в подкрепа на незаконното анексиране на Крим и в подкрепа на въорежения бунт в Украйна. Наред с останалото, на 14 юни 2014 г. е заявил, че „направи всичко, за да спомогне за възраждането на Крим“. Във връзка с това е награден с медал за „освобождението на Крим“ от изпълняващия длъжността ръководител на Автономна република Крим за подкрепата, която е предоставил за незаконното анексиране на Крим. Освен това, на 1 юни 2014 г. е изразил готовността си да изпрати 74 000 чеченски доброволци в Украйна при поискване.

                  25.7.2014 г.

                  9.

                  Alexander Nikolayevich TKACHYOV
                  АЛЕКСАНДР НИКОЛАЕВИЧ Ткачёв

                  Роден на 23.12.1960 г. във Виселки.

                  Губернатор на Краснодарския край.
                  Награден с медал „за освобождението на Крим“ от изпълняващия длъжността ръководител на Автономна република Крим за подкрепата, която е предоставил за незаконното анексиране на Крим. По този повод изпълняващият длъжността ръководител на Автономна република Крим е заявил, че Ткачов е бил един от първите, заявили подкрепата си за новото „ръководство“ на Крим.

                  25.7.2014 г.

                  10.

                  Pavel GUBAREV
                  Павел Юрьевич Губарев

                  Роден на 10.2.1983 г. в Северодонецк

                  Един от самообявилите се ръководители на т.нар. „Донецка народна република“. Отправя искане за руска интервенция в Източна Украйна, в т.ч. чрез разполагането на мироопазващи сили на Русия. Свързан с Igor Strelkov/Girkin, който носи отговорност за действия, подкопаващи или застрашаващи териториалната цялост, суверенитета и независимостта на Украйна. Gubarev отговаря за набирането на бойци за въоръжените сили на сепаратистите.
                  Носи отговорност за превземането на областната управа в Донецк от проруските сили, самопровъзгласил се за „народен губернатор“.
                  Въпреки че е арестуван за застрашаване на териториалната цялост на Украйна и впоследствие освободен, той продължава да играе значителна роля в дейността на сепаратистите и по този начин подкопава териториалната цялост суверенитета и независимостта на Украйна.

                  25.7.2014 г.

                  11.

                  Ekaterina GUBAREVA
                  Екатерина Юрьевна Губарева

                  Родена на 5.7.1983 г. в Каховка

                  В качеството си на т.нар. „министър на външните работи“ носи отговорност за отбрана на т.нар. „Донецка народна република“ и по този начин подкопава териториалната цялост, суверенитета и независимостта на Украйна.
                  Наред с това нейната банкова сметка се използва за финансиране на незаконните въоръжени сепаратистки групи..
                  Приемайки този пост и действайки в това си качество, тя подкрепя действия и политики, подкопаващи териториалната цялост, суверенитета и независимостта на Украйна.

                  25.7.2014 г.

                  12.

                  Fedor BEREZIN
                  Фёдор Дмитриевич Березин

                  Роден на 7.2.1960 г. в Донецк

                  Т.нар. „заместник-министър на отбраната“ на т.нар. „Донецка народна република“. Свързва се с Igor Strelkov/Girkin, т.нар. „министър на отбраната“ на т.нар. „Донецка народна република“, който носи отговорност за действия, подкопаващи или застрашаващи териториалната цялост, суверенитета и независимостта на Украйна. Приемайки този пост и действайки в това си качество Berezin подкрепя действия и политики, подкопаващи териториалната цялост, суверенитета и независимостта на Украйна.

                  25.7.2014 г.

                  13.

                  Valery Vladimirovich KAUROV
                  Валерий Владимирович Кауров

                  Роден на 2.4.1956 г. в Одеса

                  Самообявил се „президент“ на Република Новорусия, призовал Русия да разположи войски в Украйна. Приемайки този пост и действайки в това си качество, подкрепя действия и политики, подкопаващи териториалната цялост, суверенитета и независимостта на Украйна.

                  25.7.2014 г.

                  14.

                  Serhii Anatoliyovych ZDRILIUK
                  Сергей Анатольевич Здрылюк

                  Роден на 23.6.1972 г. във Виницка област

                  Висш помощник на Igor Strelkov/Girkin, който носи отговорност за действия, подкопаващи или застрашаващи териториалната цялост, суверенитета и независимостта на Украйна. Приемайки този пост и действайки в това си качество, Zdriliuk подкрепя действия и политики, подкопаващи териториалната цялост, суверенитета и независимостта на Украйна.

                  25.7.2014 г.

                  15.

                  Vladimir ANTYUFEYEV (aka Vladimir SHEVTSOV)
                  Владимир Антюфеев
                  (известен оше като Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)

                  Роден на 19.2.1951 г. в Новосибирск

                  Бивш министър на държавната сигурност в сеператистката област на Приднестровието. От 9 юли 2014 г. изпълнява длъжността „първи заместник министър-председател на Донецката народна република“, който отговаря за сигурността и правоприлагането. В това си качество носи отговорност за сепратистките „правителствени“ дейности на т.нар. „правителство на Донецката народна република“.

                  25.7.2014 г.

      II.   Образувания, подкопаващи териториалната цялост, суверенитета и независимостта на Украйна

                  Наименование

                  Идентифицираща информация

                  Основания

                  Дата на вписване

                  1.

                  Т.нар. „Луганска народна република“
                  „Луганская народная республикаf“
                  „Luganskaya narodnaya respublika“

                  Официален уебсайт:
                  http://lugansk-online.info
                  Телефонен номер:
                  +38-099-160-74-14

                  Т.нар „Луганска народна република“ е създадена на 27 април 2014 г.
                  Отговорна за организирането на незаконния референдум на 11 май 2014 г. Обявява независимост на 12 май 2014 г.
                  На 22 май 2014 г., т.нар. „Донецка народна република“ и Луганск създават т.нар. „Федерална държава Новорусия“.
                  Това е в нарушение на конституционното право на Украйна и следователно на международното право, като по този начин подкопава териториалната цялост, суверенитета и независимостта на Украйна.
                  Участва и в набирането на бойци за сепаратистката „Армия на Югоизтока“ и други незаконни въоръжени сепаратистки групи, като по този начин подкопава стабилността и сигурността на Украйна.

                  25.7.2014 г.

                  2.

                  Т.нар. „Донецка народна република“
                  „Донецкая народная республика“
                  „Donétskaya naródnaya respúblika“

                  Официална информация, включително конституция на Донецката народна репубилка и състтав на Върховния съвет:
                  http://dnr-news.com/
                  Социални медии:
                  https://twitter.com/dnrpress
                  http://vk.com/dnrnews

                  Т.нар. „Донецка народна република“ беше обявена на 7 април 2014 г.
                  Отговорна за организирането на незаконния референдум на 11 май 2014 г. Обявява независимост на 12 май 2014 г.
                  На 24 май 2014 г., т.нар. „Донецка народна република“ и „Луганска народна република“ създават т.нар. „Федерална държава Новорусия“.
                  Това е в нарушение на конституционното право на Украйна и следователно на международното право, като по този начин подкопава териториалната цялост, суверенитета и независимостта на Украйна.
                  Участва и в набирането на бойци за незаконните въоръжени сепаратистки групи, като по този начин застрашава стабилността и сигурността на Украйна.

                  25.7.2014 г.

                  3.

                  Т.нар. „Федерална държава Новорусия“
                  „Федеративное государство Новороссия“
                  „Federativnoye Gosudarstvo Novorossiya“

                  Официални съобщения за печата:
                  http://novorossia.su/official

                  На 24 май 2014 г. т.нар. „Донецка народна република“ и „Луганска народна република“ подписаха споразумение за създаването на непризнатата т.нар. „Федерална държава Новорусия“.
                  Товя е в нарушение на укнраинското конституционно право, и поради това и на международното право, като по този начин застрашава териториалната цялост, суверенитета и независимостта на Украйна.

                  25.7.2014 г.

                  4.

                  Международен съюз на обществени обединения „Всевелика Донска войска“ International Union of Public Associations „Great Don Army“
                  Международный Союз Общественных Объединений
                  „Всевеликое Войско Донское“

                  Официален уебсайт:
                  http://vvd2003.narod.ru/
                  Телефон:
                  +7-8-908-178-65-57
                  Социални медии:
                  „Казашка национална гвардия“
                  http://vk.com/kazak_nac_guard
                  Адрес: 346465 Russia Rostov Region. October (C) District. St Zaplavskaya. Str Shosseynaya 1

                  „Всевеликата Донска войска“, създава „Казашката национална гвардия“, отговорна за борбата срещу украинските правителствени сили в Източна Украйна, като по този начин подкопава териториалната цялост, суверенитета и независимостта на Украйна и застрашава стабилността и сигурността на Украйна.
                  Свързана е с г-н Nikolay KOZITSYN, командващ казашките сили и отговорен за командването на сепаратистите в Източна Украйна, които се борят срещу украинските правителствени сили.

                  25.7.2014 г.

                  5.

                  „Sobol“
                  „СОБОЛЬ“

                  Официален уебсайт:
                  http://soboli.net
                  Социални медии:
                  http://vk.com/sobolipress
                  Телефон:
                  (0652) 60-23-93.
                  Email: SoboliPress@gmail.com
                  Адрес: Crimea, Simferopol, str. Kiev, 4 (area bus station „Central“).

                  Радикална паравоенна организация, отговорна за открита подкрепа на използването на сила за премахване на контрола на Украйна върху Крим, като по този начин подкопава териториалната цялост, суверенитета и независимостта на Украйна.
                  Отговорна за обучението на сепаратисти за борба срещу украинските правителствени сили в Източна Украйна, като по този начин застрашава стабилността и сигурността на Украйна.

                  25.7.2014 г.

                  6.

                  Т.нар. „Луганска гвардия“ So called „Lugansk Guard“
                  „Луганская гвардия ards“

                  Социални медии:
                  https://vk.com/luguard
                  http://vk.com/club68692201

                  Лугански опълченски сили за самоотбрана, отговорни за обучението на сепаратистите за борба срещу украинските правителствени сили в Източна Украйна, като по този начин застрашава стабилността и сигурността на Украйна.
                  Свързана с German PROPOKIV, действащ ръководител, отговорен за участие в превземането на сградата на Луганското областно управление на Службата за сигурност на Украйна, записал е видео обръщение до президента Путин и Русия от окупираната сграда.

                  25.7.2014 г.

                  7.

                  Т.нар. „Армия на Югоизтока“„Army of the Southeast“
                  „Армии Юго-Востока“

                  Набиране:
                  http://lugansk-online.info/statements
                  Социални медии:
                  http://vk.com/lugansksbu

                  Незаконна въоръжена сепаратистка група, считана за една от най-важните в Източна Украйна.
                  Отговорна за окупиране на сградата на Службата за сигурност в Луганска област.
                  Свързана с г-н Valeriy BOLOTOV, включен в списъка като един от ръководителите на групата.
                  Свързана с г-н Vasyl NIKITIN, отговорен за сепаратистките „правителствени“ дейности на т.нар. „правителство на Луганската народна република“

                  25.7.2014 г.

                  8.

                  Т.нар. „Народно опълчение Донбас“ So called „Donbass People's Militia“
                  „Нарóдное ополчéние Донбáсса“

                  Социални медии:
                  http://vk.com/polkdonbassa
                  +38-099-445-63-78;
                  +38-063-688-60-01;
                  +38-067-145-14-99;
                  +38-094-912-96-60;
                  +38-062-213-26-60
                  Email: voenkom.dnr@mail.ru
                  mobilisation@novorossia.co
                  Телефони на доброволци в Русия:
                  +7 (926) 428-99-51
                  +7 (967) 171-27-09
                  или email novoross24@mail.ru
                  Адрес: Donetsk. Prospect Zasyadko.13

                  Незаконна въоръжена сепаратистка група, отговорна за борба срещу украинските правителствени сили в Източна Украйна, по този начин застрашава стабилността и сигурността на Украйна.
                  Наред с останалото, въоръжената група е превзела няколко правителствени сгради в Източна Украйна в началото на април 2014 г., като по този начин подкопава териториалната цялост, суверенитета и независимостта на Украйна.
                  Бившият й ръководител, г-н Pavel Gubarev,
                  е отговорен за превземане на сградата на областната управа в Донецк с проруски сили, самопровъзгласил се за „народен губернатор“

                  25.7.2014 г.

                  9.

                  „Батальон Изток“„Vostok battalion“
                  „батальоны Восток“

                  Социални медии:
                  http://vk.com/patriotic_forces_of_donbas

                  Незаконна въоръжена сепаратистка група, считана за една от най-важните в Източна Украйна.
                  Отговорна за борба срещу украинските правителствени сили в Източна Украйна, по този начин застрашава стабилността и сигурността на Украйна.
                  Направила опит да превземе летището в Донецк.

                  25.7.2014 г.

      III.   Образувания, чиято собственост е прехвърлена в противоречие с украинското право

                  Название

                  Идентифицираща информация

                  Основания

                  Дата на вписване

                  1.

                  Държавна корабоплавателна компания „Керченски ферибот“ State ferry enterprise „Kerch ferry“
                  Государственная судоходная компания „Керченская паромная переправа“
                  Gosudarstvenoye predpriyatiye
                  Kerchenskaya paromnaya pereprava

                  16 Tselibernaya Street, 98307 Kerch
                  (Автономная Республика Крым, г. Керчь, ул. Целимберная, 16)
                  код: 14333981

                  Собствеността на образуванието е прехвърлена в противоречие с украинското право. На 17.3.2014 г.„Парламентът на Крим“ прие Резолюция № 1757-6/14 за национализация на някои дружества, собственост на украинските министерства на инфраструктурата и на селското стопанство, а на 24.3.2014 г.  „президиумът на Парламента на Крим“ прие Решение № 1802-6/14 за държавната корабоплавателна компания „Керченски ферибот“, с което „Република Крим“ изземва активите на държавната корабоплавателна компания „Керченски ферибот“. Така на практика предприятието е конфискувано от кримските „власти“.

                  25.7.2014 г.

                  2.

                  Държавно предприятие „Севастополско морско търговско пристанище“ State enterprise „Sevastopol commercial seaport“
                  Государственное предприятие „Севастопольский морской торговый порт“
                  Gosudarstvenoye predpriyatiye
                  Sevastopolski morskoy torgovy port

                  3 Place Nakhimova, 99011 Sevastopol
                  (99011, г. Севастополь, пл. Нахимова, 3)
                  код: 01125548

                  Собствеността на образуванието е прехвърлена в противоречие с украинското право. На 17.3.2014 г.„Парламентът на Крим“ прие Резолюция № 1757-6/14 за национализация на някои дружества, собственост на украинските министерства на инфраструктурата и на селското стопанство, с което „Република Крим“ изземва активите на държавното предприятие „Севастополско морско търговско пристанище“. Така на практика предприятието е конфискувано от кримските „власти“. По стокооборот това е най-голямото търговско морско пристанище в Крим.

                  25.7.2014 г.

                  3.

                  Държавно предприятие „Керченско морско търговско пристанище“ State enterprise „Kerch commercial sea port“
                  Государственное предприятие „Керченский морской торговый порт“
                  Gosudarstvenoye predpriyatiye
                  Kerchenski morskoy torgovy port

                  28 Kirova Str., 98312, Kerch, Autonomous Republic of Crimea,
                  (98312, Автономная Республика Крым, г. Керчь, ул. Кирова, 28)
                  код: 01125554

                  Собствеността на образуванието е прехвърлена в противоречие с украинското право. На 17.3.2014 г.„Парламентът на Крим“ прие Резолюция № 1757-6/14 за национализация на някои дружества, собственост на украинските министерства на инфраструктурата и на селското стопанство, а на 26.3.2014 г. — Резолюция № 1865-6/14 за държавното предприятие „Кримски морски пристанища“ („О Государственном предприятии“ Крымские морские порты„), с която“ Република Крим „изземва активите на държавното предприятие“ Керченско морско търговско пристанище„. Така на практика предприятието е конфискувано от кримските“ власти„. По стокооборот това е второто по големина търговско морско пристанище в Крим.

                  25.7.2014 г.

                  4.

                  Държавно предприятие“ Универсал-Авиа „State enterprise Universal -Avia
                  Государственном предприятии“ Универсал-Авиа„
                  Gosudarstvenoye predpriyatiye
                  “Universal-Avia„

                  5, Aeroflotskaya street, 95024 Simferopol
                  (Аэрофлотская улица, 5, Симферополь г.)

                  Собствеността на образуванието е прехвърлена в противоречие с украинското право. На 24.3.2014 г.“ президиумът на Парламента на Крим „прие Решение № 1794-6/14 за държавното предприятие“ Универсал-Авиа „(“О Государственном предприятии „Универсал-Авиа“), с което „Република Крим“ изземва активите на държавното предприятие „Универсал-Авиа“. Така на практика предприятието е конфискувано от кримските „власти“.

                  25.7.2014 г.

                  5.

                  Курорт „Нижняя Ореанда“ Resort „Nizhnyaya“ Oreanda
                  Санаторий „Нижняя Ореанда“

                  Resort „Nizhnyaya Oreanda“, 08655, Yalta, Oreanda
                  (08655, г. Ялта, пгт. Ореанда, Санаторий „Нижняя Ореанда“)

                  Собствеността на образуванието е прехвърлена в противоречие с украинското право. На 21.3.2014 г.„президиумът на Парламента на Крим“ прие Решение № 1767-6/14 за въпросите по създаването на сдружение на санаториуми и курорти, с което „Република Крим“ изземва активите на курорт „Нижняя Ореанда“. Така на практика предприятието е конфискувано от кримските „власти“.

                  25.7.2014 г.

                  6.

                  Кримско предприятие „Азовска спиртоварна фабрика“ Crimean enterprise „Azov distillery plant“
                  Крымское республиканское предприятие „Азовский ликероводочный Завод“
                  Azovsky likerovodochny zavod

                  40 Zeleznodorozhnaya str., 96178 town of Azov, Jankoysky district
                  (Джанкойский район, пгт Азовское, ул. Железнодорожная, 40)
                  code: 01271681

                  Собствеността на образуванието е прехвърлена в противоречие с украинското право. На 9.4.2014 г.„президиумът на Парламента на Крим прие Решение“ № 1991-6/14 за изменения на Резолюция № 1836-6/14 на Държавния съвет на Република Крим от 26.3.2014 г. за национализация на собствеността на предприятия, институции и организации на агро-промишлен комплекс на територията на Република Крим, с което Република Крим изземва активите на „Азовска спиртоварна фабрика“. Така на практика предприятието е конфискувано от кримските „власти“.

                  25.7.2014 г.

                  7.

                  Национално промишлено-аграрно обединение „Масандра“ State concern „National Association of producers Massandra“
                  Национальное производственно-аграрное объединение „Массандра“
                  Nacionalnoye proizvodstvenno agrarnoye obyedinenye Massandra

                  6, str. Mira, Massandra 98600 city of Yalta
                  (98600, г. Ялта, пгт Массандра, ул. Мира, д. 6)
                  код: 00411890

                  Собствеността на образуванието е прехвърлена в противоречие с украинското право. На 9.4.2014 г.„президиумът на Парламента на Крим“ прие Решение № 1991-6/14 за изменения на Резолюция № 1836-6/14 на Държавния съвет на Република Крим от 26.3.2014 г. за национализация на собствеността на предприятия, институции и организации на агро-промишлен комплекс на територията на Република Крим, с което Република Крим изземва активите на националното промишлено-аграрно обединение „Масандра“. Така на практика предприятието е конфискувано от кримските „власти“.

                  25.7.2014 г.

                  8.

                  Държавно предприятие — агрофирма „Магарач“ на Националния институт по лозарство и винарство „Магарач“„State enterprise Magarach of the national institute of wine“
                  Государственное предприятие Агрофирма „Магарач“ Национального института винограда и вина „Магарач“
                  Gosudarstvenoye predpriyatiye „Agrofirma Magarach“ nacionalnogo instituta vinograda i vina „Magarach“

                  9 Chapayeva str., 98433 Vilino, Bakhchisarayski district,
                  (98433, Автономная Республика Крым, Бахчисарайский район, с. Вилино, ул. Чапаева, д. 9)
                  Код: 31332064

                  Собствеността на образуванието е прехвърлена в противоречие с украинското право. На 9.4.2014 г.„президиумът на Парламента на Крим“ прие Решение № 1991-6/14 за изменения на Резолюция № 1836-6/14 на Държавния съвет на Република Крим от 26.3.2014 г. за национализация на собствеността на предприятия, институции и организации на агро-промишлен комплекс на територията на Република Крим, с което Република Крим изземва активите на държавното предприятие — агрофирма „Магарач“ на Националния институт по лозарство и винарство „Магарач“. Така на практика предприятието е конфискувано от кримските „власти“.

                  25.7.2014 г.

                  9.

                  Държавно предприятие — завод за шампанизирани вина „Новый свет“ State enterprise „Factory of sparkling wine Novy Svet“
                  Государственное предприятиеЗавод шампанских вин „Новый свет“
                  Gosudarstvenoye predpriyatiye „Zavod shampanskykh vin Novy Svet“

                  1 Shalyapina str., 98032 Sudak, Novy Svet
                  (98032, г. Судак, пгт Новый Свет, ул. Шаляпина, д. 1)
                  Код: 00412665

                  Собствеността на образуванието е прехвърлена в противоречие с украинското право. На 9.4.2014 г.„президиумът на Парламента на Крим“ прие Решение № 1991-6/14 за изменения на Резолюция № 1836-6/14 на Държавния съвет на Република Крим от 26.3.2014 г. за национализация на собствеността на предприятия, институции и организации на агро-промишлен комплекс на територията на Република Крим, с което Република Крим изземва активите на държавното предприятие — завод за шампанизирани вина „Новый свет“. Така на практика предприятието е конфискувано от кримските „власти“.

                  25.7.2014 г.


title: Решение (ЕС, Евратом) 2017/1611 на Европейския парламент от 27 април 2017 година относно освобождаването от отговорност във връзка с изпълнението на бюджета на Изпълнителната агенция за потребителите, здравеопазването, селското стопанство и храните за финансовата 2015 година

text:
               29.9.2017

               BG

               Официален вестник на Европейския съюз

               L 252/105

         РЕШЕНИЕ (ЕС, Евратом) 2017/1611 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Изпълнителната агенция за потребителите, здравеопазването, селското стопанство и храните за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2015 година (1),

               —

               като взе предвид консолидираните годишни отчети на Европейския съюз за финансовата 2015 година (COM(2016) 475 — C8-0269/2016) (2),

               —

               като взе предвид окончателните годишни отчети на Изпълнителната агенция за потребителите, здравеопазването, селското стопанство и храните за финансовата 2015 година (3),

               —

               като взе предвид доклада на Комисията относно последващите действия, свързани с освобождаването от отговорност във връзка с изпълнението на бюджета за финансовата 2014 година (COM(2016)674), и работните документи на службите на Комисията, които го придружават (SWD(2016)338 и SWD(2016)339),

               —

               като взе предвид годишния доклад на Комисията до органа по освобождаване от отговорност относно вътрешните одити, извършени през 2015 г. (COM(2016)628), и работния документ на службите на Комисията, който го придружава (SWD(2016)322),

               —

               като взе предвид доклада на Сметната палата относно годишните отчети на Изпълнителната агенция за потребителите, здравеопазването, селското стопанство и храните за финансовата 2015 година, придружен от отговора на Агенцията (4),

               —

               като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на изпълнителните агенции във връзка с изпълнението на бюджета за финансовата 2015 година (05874/2017 — C8-0038/2017),

               —

               като взе предвид членове 317, 318 и 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (6), и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение за изпълнение 2013/770/ЕС на Комисията от 17 декември 2013 г. за създаване на Изпълнителна агенция за потребителите, здравеопазването и храните и за отмяна на Решение 2004/858/ЕО (9),

               —

               като взе предвид Решение за изпълнение 2014/927/ЕС на Комисията от 17 декември 2014 г. за изменение на Решение за изпълнение 2013/770/ЕС с цел преобразуване на Изпълнителната агенция за потребителите, здравеопазването и храните в Изпълнителна агенция за потребителите, здравеопазването, селското стопанство и храните (10),

               —

               като взе предвид член 93 и приложение IV към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A8-0150/2017),

               А.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на ЕС тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               освобождава от отговорност директора на Изпълнителната агенция за потребителите, здравеопазването, селското стопанство и храните във връзка с изпълнението на бюджета на Изпълнителната агенция за финансовата 2015 година;

               2.

               представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия и изпълнителни агенции, както и в своята резолюция от 27 април 2017 г. относно специалните доклади на Сметната палата в рамките на процедурата по освобождаване от отговорност на Комисията за финансовата 2015 година (11);

               3.

               възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия, както и резолюцията, която е неразделна част от тези решения, на директора на Изпълнителната агенция за потребителите, здравеопазването, селското стопанство и храните, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ L 69, 13.3.2015 г.

      (2)  ОВ C 380, 14.10.2016 г., стр. 1.

      (3)  ОВ C 417, 11.11.2016 г., стр. 2.

      (4)  ОВ C 449, 1.12.2016 г., стр. 41.

      (5)  ОВ C 380, 14.10.2016 г., стр. 147.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 341, 18.12.2013 г., стр. 69.

      (10)  ОВ L 363, 18.12.2014 г., стр. 183.

      (11)  Приети текстове от тази дата, P8_TA(2017)0144 (вж. страница 66 от настоящия брой на Официален вестник).


title: Решение (ЕС) 2017/1722 на Европейския парламент от 27 април 2017 година относно приключването на сметките на Агенцията на Европейския съюз за основните права за финансовата 2015 година

text:
               29.9.2017

               BG

               Официален вестник на Европейския съюз

               L 252/323

         РЕШЕНИЕ (ЕС) 2017/1722 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Агенцията на Европейския съюз за основните права за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за основните права за финансовата 2015 година,

               —

               като взе предвид доклада на Сметната палата относно годишните отчети на Агенцията на Европейския съюз за основните права за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0050/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 168/2007 на Европейския парламент и на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0146/2017),

               1.

               одобрява приключването на сметките на Агенцията на Европейския съюз за основните права за финансовата 2015 година;

               2.

               възлага на своя председател да предаде настоящото решение на директора на Агенцията на Европейския съюз за основните права, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 203.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 328, 7.12.2013 г., стр. 42.


title: Решение на съда относно подаването и връчването на процесуални документи чрез приложението e-EFTACourt

text:
               9.3.2017

               BG

               Официален вестник на Европейския съюз

               C 73/18

         РЕШЕНИЕ НА СЪДА
   относно подаването и връчването на процесуални документи чрез приложението e-EFTACourt
   (2017/C 73/09)
   СЪДЪТ,
   като взе предвид Процедурния правилник, и по специално член 32, параграф 5, втора алинея от него,
   като има предвид, че:
   […] Съдът може с решение да определи условията, при които процесуален документ, изпратен на секретариата по електронен път, може да се счита за оригинал на този документ. […]
   ПРИЕ НАСТОЯЩОТО РЕШЕНИЕ:
   Член 1
   Компютърното приложение e-EFTACourt осигурява възможност за подаване и връчване на процесуални документи по електронен път при предвидените в настоящото решение условия.
   Член 2
   За използване на приложението се изискват лично потребителско име и лична парола.
   Член 3
   Подаденият чрез e-EFTACourt процесуален документ се счита за оригинал на този документ по смисъла на член 32, параграф 1, първа алинея от Процедурния правилник, когато при подаването му са използвани потребителското име и паролата на представителя. Тази идентификация има значението на подпис върху съответния документ.
   Член 4
   Към подадения чрез e-EFTACourt документ се прикрепват посочените в него приложения и описът им.
   Не е необходимо да се подават заверени преписи от подадените чрез e-EFTACourt документи и евентуалните им приложения.
   Член 5
   Процесуалният документ се счита за подаден по смисъла на член 32, параграф 2 от Процедурния правилник в момента, в който представителят валидира подаването му.
   Релевантно е местното време във Великото херцогство Люксембург.
   Член 6
   Процесуалните документи, включително съдебните решения и определения, се връчват на представителите на страните чрез e-EFTACourt, когато представителите изрично са дали съгласие документите да им се връчват по този начин или когато са приели този начин на връчване по конкретно дело, като са подали процесуален документ по делото чрез e-EFTACourt.
   Процесуалните документи се връчват също чрез e-EFTACourt на държавите, които са страни по Споразумението за Европейското икономическо пространство, на Надзорния орган на ЕАСТ и на институциите, органите, службите и агенциите на Съюза, доколкото те са дали съгласие документите да им се връчват по този начин.
   Член 7
   Получателите на връчваните съгласно член 6 документи се уведомяват с електронно писмо за всеки изпратен до тях документ за връчване чрез e-EFTACourt.
   Процесуалният документ е връчен в момента, в който получателят (представителят или негов сътрудник) поиска достъп до него. При липса на искане за достъп документът се счита за връчен с изтичането на седмия ден след деня, в който е било изпратено електронното писмо с уведомлението.
   Когато дадена страна е представлявана от повече от един представител или адвокат, при изчисляването на сроковете се взема предвид моментът на първото поискване на достъп до съответния документ.
   Релевантно е местното време във Великото херцогство Люксембург.
   Член 8
   Секретарят определя условията за използване на e-EFTACourt и следи за спазването им. Всяко несъобразяване с тези условия при използването на e-EFTACourt може да доведе до дезактивиране на съответния профил.
   Съдът взема необходимите мерки за защита на e-EFTACourt от злоупотреби или недобросъвестно използване.
   Потребителите се уведомяват с електронно писмо за всяка мярка, взета съгласно настоящия член, която ги възпрепятства да използват профила си.
   Член 9
   Настоящото решение влиза в сила в деня след публикуването му в раздела за ЕИП и в притурката за ЕИП към Официален вестник на Европейския съюз.

      Люксембург, 12 декември 2016 г.


title: Решение на Съвета от 14 февруари 2006 година за сключване на Споразумение под формата на размяна на писма между Европейската общност и Република Чили относно изменения на Споразумението за търговията със спиртни и ароматизирани напитки, приложено към Споразумението за асоцииране между Европейската общност и нейните държави-членки, от една страна, и Република Чили, от друга страна

text:
Важна правна забележка

|

32006D0137

Официален вестник n° L 054 , 24/02/2006 стр. 0028 - 0028 Официален вестник n° L 270 , 29/09/2006 стр. 0252 - 0252

		20060214Решение на Съветаот 14 февруари 2006 годиназа сключване на Споразумение под формата на размяна на писма между Европейската общност и Република Чили относно изменения на Споразумението за търговията със спиртни и ароматизирани напитки, приложено към Споразумението за асоцииране между Европейската общност и нейните държави-членки, от една страна, и Република Чили, от друга страна(2006/137/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 133, във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) Споразумението за асоцииране между Европейската общност и нейните държави-членки, от една страна, и Република Чили, от друга страна [1] (наричано по-нататък "Споразумение за асоцииране"), е подписано на 18 ноември 2002 г. и влезе в сила на 1 март 2005 г. [2].(2) На 24 ноември 2005 г. Съветът упълномощи Комисията да влезе в преговори с Република Чили, за да бъде изменено Споразумението за търговията със спиртни и ароматизирани напитки, включено като приложение VI [3] (наричано по-нататък "приложение VI") към Споразумението за асоцииране. Преговорите приключиха успешно.(3) Споразумението под формата на размяна на писма между Европейската общност и Република Чили за изменение на приложение VI следва да бъде одобрено,РЕШИ:Член 1Споразумението под формата на размяна на писма между Европейската общност и Република Чили относно измененията на Споразумението за търговията със спиртни и ароматизирани напитки, приложено към Споразумението за асоцииране между Европейската общност и нейните държави-членки, от една страна, и Република Чили, от друга страна, се одобрява от името на Общността.Текстът на Споразумението под формата на размяна на писма е приложен към настоящото решение.Член 2Комисарят по селско стопанство и развитие на селските региони е упълномощен да подпише Споразумението под формата на размяна на писма, за да обвърже Общността.Съставено в Брюксел на 14 февруари 2006 година.За СъветаПредседателK.-H. Grasser[1] ОВ L 352, 30.12.2002 г., стр. 3.[2] ОВ L 84, 2.4.2005 г., стр. 21.[3] ОВ L 352, 30.12.2002 г., стр. 1198.--------------------------------------------------


title: 2014/481/ЕС: Решение на Съвета от 14 юли 2014 година относно позицията, която да бъде взета от името на Европейския съюз по отношение на участието в Консултативния комитет КАРИФОРУМ — ЕС, предвиден в Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна

text:
               22.7.2014

               BG

               Официален вестник на Европейския съюз

               L 216/1

         РЕШЕНИЕ НА СЪВЕТА
   от 14 юли 2014 година
   относно позицията, която да бъде взета от името на Европейския съюз по отношение на участието в Консултативния комитет КАРИФОРУМ — ЕС, предвиден в Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна

      (2014/481/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна (1) („споразумението“), беше подписано на 15 октомври 2008 г. и се прилага временно от 29 декември 2008 г.

               (2)

               В член 232, параграф 2 от споразумението се предвижда неговият Съвместен съвет да вземе решение относно участието в Консултативния комитет КАРИФОРУМ — ЕС с цел да се осигури широко представяне на всички заинтересовани страни.

               (3)

               Важно е да се създадат всички предвидени в споразумението институции, и по-специално Консултативният комитет КАРИФОРУМ — ЕС, който все още не е свикан, въпреки неговата роля за насърчаване на диалога, сътрудничеството и мониторинга в рамките на споразумението.

               (4)

               Европейският икономически и социален комитет изрази готовността си да окаже съдействие на Консултативния комитет КАРИФОРУМ — ЕС, като организира подбора на европейските представители в комитета и поеме функциите на секретариат на посочения комитет в първоначалния период след създаването му,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде приета от името на Съюза с оглед на приемането на предвиденото в Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, решение на Съвместния съвет КАРИФОРУМ — ЕС относно Консултативния съвет по това споразумение, се основава на проекта на решение на Съвместния съвет, приложен към настоящото решение.
   Член 2
   Настоящото решение влиза в сила от датата на приемането му.

      Съставено в Брюксел на 14 юли 2014 година.

            За Съвета

            Председател

         M. MARTINA

      (1)  ОВ L 289, 30.10.2008 г., стр. 3.

      ПРОЕКТ
      РЕШЕНИЕ № …/2014 НА СЪВМЕСТНИЯ СЪВЕТ КАРИФОРУМ — ЕС
      от
      създаден по силата на Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, относно участието в Консултативния комитет КАРИФОРУМ — ЕС
      СЪВМЕСТНИЯТ СЪВЕТ КАРИФОРУМ — ЕС,
      като взе предвид Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна („споразумението“), и по-специално член 232, параграф 2 от него,
      като има предвид, че с оглед на целите, залегнали в член 1 от споразумението, и ангажимента за извършване на мониторинг върху неговото действие, предвиден в член 5 от споразумението, е целесъобразно да се определи участието в Консултативния комитет КАРИФОРУМ — ЕС,
      ПРИЕ НАСТОЯЩОТО РЕШЕНИЕ:
      Член 1
      1.   Консултативният комитет КАРИФОРУМ — ЕС („комитетът“) се състои от четиридесет (40) постоянни представители на организации на гражданското общество, както следва:

                  а)

                  двадесет и пет (25), представляващи организации, намиращи се в държави от КАРИФОРУМ, както и

                  б)

                  петнадесет (15), представляващи организации, намиращи се в Европейския съюз.

            2.   Във всяка от посочените по-горе групи от представители се осигурява балансирано представителство на:

                  а)

                  организациите на работодателите,

                  б)

                  професионалните съюзи,

                  в)

                  другите стопански, обществени и неправителствени организации, в т.ч. организации за развитие и природозащитни организации, както и на

                  г)

                  академичната общност.

            3.   Постоянните представители са с двегодишен мандат. Необходимо е да се осигурят подходящи експертни познания и широко географско и отраслово представителство.
      4.   За целите на настоящото решение понятието „организации на гражданското общество“ включва институциите, сдруженията, фондациите, застъпническите групи и други неправителствени структури, които са с нестопанска цел и които са в състояние да предоставят консултации или специализирана информация по въпроси, попадащи в обхвата на споразумението, както и представители на академичната общност.
      5.   Дадена организация се счита за намираща се на територията на държава от КАРИФОРУМ или на Европейския съюз, ако седалището по регистрация и центърът на управление и контрол на тази организация са съответно на територията на държава от КАРИФОРУМ или на Европейския съюз.
      Член 2
      1.   Съставът на комитета се определя от Съвместния съвет КАРИФОРУМ — ЕС и в него влизат представители на организации на гражданското общество, избрани в съответствие с член 1 съответно от Европейския съюз и от държавите от КАРИФОРУМ.
      2.   Съвместният съвет КАРИФОРУМ — ЕС може също така при нужда да прави промени в списъка на членовете.
      3.   Наличието на непопълнено място в състава на комитета не води до недействителност на сформирания комитет и не накърнява правото на останалите членове да действат.
      4.   Мнозинство от членовете, избрани от Европейския съюз, и мнозинство от членовете, избрани от държавите от КАРИФОРУМ, образуват кворума в комитета.
      Член 3
      Постоянните представители могат да получават финансова помощ за изпълнение на своите задължения в рамките на комитета.
      Член 4
      Всяка организация, която отговаря на изискванията на член 232, параграф 1 от споразумението, може да присъства на заседанията на комитета със статут на наблюдател.
      Член 5
      Европейският икономически и социален комитет поема функциите на секретариат на комитета в рамките на първоначален период, който приключва на 31 декември 2014 г. Впоследствие функциите на секретариат на комитета се поемат на ротационен принцип за период от 12 месеца от организация или структура, избрана от държавите от КАРИФОРУМ, а след това — от организация или структура, избрана от Европейския съюз.
      Член 6
      Настоящото решение влиза в сила на

         Съставено в … на


				|

		52014PC0539

			Предложение за РЕШЕНИЕ НА СЪВЕТА за определяне на позицията, която да заеме Европейският съюз в рамките на Комитета по държавните поръчки относно оттеглянето на възраженията на Съюза срещу отписването на три субекта от приложение 3 към допълнение I на Япония към Споразумението за държавните поръчки /* COM/2014/0539 final - 2014/0249 (NLE) */

			   	ОБЯСНИТЕЛЕН
МЕМОРАНДУМ
1.           КОНТЕКСТ
НА
ПРЕДЛОЖЕНИЕТО
През
2001 г. Япония
уведоми
секретариата
на сключеното
в рамките на
Световната
търговска
организация
Споразумение
за държавните
поръчки (СДП)
за
намерението
си да извади
от обхвата на
споразумението
трите
японски
железопътни
дружества,
които извършват
дейност на
остров Хоншу
— East Japan Railway Company, Central Japan Railway Company
и West Japan Railway Company, чийто
мажоритарен
собственик
по-рано е била
японската
държава.
Европейският
съюз и други
страни по
споразумението
подадоха
възражения
срещу това
намерение.
Възраженията
на другите
страни бяха
постепенно
оттеглени
през периода
2002—2006 г.
Въпреки
проведените
многобройни
консултации
между ЕС и
Япония обаче
опасенията на
ЕС останаха.
Предвид тази ситуация,
в
приложение 3
към списъка
на Япония в
рамките на
преразгледаното
СДП тези три
дружества не
са вписани,
но се съдържа
бележка, в
която се
пояснява, че
те въпреки това
се смятат за
включени в
обхвата на
приложението
дотогава,
докато ЕС
оттегли възраженията
си срещу
отписването
на тези дружества.
В
процеса на
определяне
на обхвата на
споразумението
за свободна
търговия
между ЕС и
Япония ЕС
изрази
готовността
си да оттегли
възраженията
си в рамките
на преговорите
по
споразумението
за свободна
търговия във
връзка с
държавните
поръчки. Този
подход беше
възприет от
Съвета в
пътната карта
относно
железопътния
и градския
транспорт,
която той
утвърди
заедно с
указанията за
водене на
преговори.
С оглед
на
положителното
развитие на
преговорите
по
споразумението
за свободна
търговия във
връзка с
държавните
поръчки в
железопътния
транспорт, и по-специално
на факта, че
Япония
потвърди намерението
си да
ревизира
съществено
условията за
прилагане на
своите
резерви относно
железопътния
транспорт в
рамките на СДП
(„клаузата за
оперативна
безопасност“,
посочена в
бележка 4 към
приложение 2
и в бележка 3,
буква а) към
приложение 3
на Япония) и
да насърчава
прозрачни и
недискриминационни
практики при
възлагането
на поръчки от
страна на
трите
японски
железопътни
дружества,
извършващи
дейност на
остров Хоншу,
Европейският
съюз може да
оттегли
своите възражения
срещу
изваждането
на тези
дружества от
обхвата на
СДП по
отношение на
Япония.
2.           ПРАВНИ
ЕЛЕМЕНТИ НА
ПРЕДЛОЖЕНИЕТО
Както в СДП
от 1994 г., така и в
преразгледаното
СДП[1]
се определят
опростени
процедури за
вземане на
решения за
изменение на
списъците на
субектите от
всяка
договаряща
се страна (т.
нар.
„отписване“).
Измененията
се извършват
чрез
Комитета по
държавните
поръчки, който
е органът,
отговарящ за
изпълнението
на СДП. Ако
няма
възражения
срещу
предложените
изменения,
измененията
в списъците
на страните
по СДП се
приемат.
Настоящото
решение ще
породи
правно
действие за
страните по
СДП, тъй като
то променя
техните
права и задължения
по
споразумението.
Що се
отнася до
предложеното
от Япония
отписване на
трите
железопътни
дружества,
всички
договарящи
се страни
приеха
изменението,
като се въздържаха
от внасяне на
възражения в
комитета, с
изключение
на две
страни, които
впоследствие
оттеглиха
възраженията
си, като
подадоха
уведомления
за това.
От това
следва, че в
Комитета по
държавните поръчки
всички
договарящи
се страни, с
изключение
на ЕС, са
заели
положителна
позиция (като
са се
въздържали
от
възражения
или като са
оттеглили
възраженията
си). На практика
това означава,
че те приемат
предложеното
от Япония изменение.
Тъй като
обаче ЕС
поддържа
възраженията
си, не може да
се счита, че
комитетът като
такъв е приел
изменението.
За да може то
да се счита
за прието, ЕС
трябва да
заеме положителна
позиция в
Комитета по
държавните
поръчки, тъй
като
останалите
договарящи
се страни
вече са го
направили.
Преразгледаното
СДП включва
преходна разпоредба,
която дава
възможност
тази ситуация
да се реши в
Комитета по
държавните
поръчки. Тя
се съдържа в
бележка 5 към
приложение 3
към списъка в
допълнение I
на Япония към
СДП. Въз
основа на
тази бележка
трите
железопътни
дружества се
считат за
временно
включени в
субектите,
обхванати от
СДП. Веднага
след като в
Комитета по
държавните
поръчки постъпи
уведомление
за
оттеглянето
на възражението
на
Европейския
съюз,
бележката
престава да е
в сила. Това
означава, че
в Комитета по
държавните
поръчки е
налице
приемственост
между
събитията
преди и след
влизането в
сила на
преразгледаното
СДП. Липсата на
възражения
от
останалите
договарящи се
страни беше
потвърдена и
от факта, че
те приеха
одобрения от
Комитета по
държавните
поръчки
преразгледан
пакет на СДП.
Поради това
евентуално
уведомяване
на Комитета
по
държавните
поръчки за
оттегляне на
възраженията
следва да се
разглежда като
промяна в позицията
на ЕС (която
досега се
изразяваше
във
възражение
срещу
предложеното
от Япония
изменение).
Уведомлението
от ЕС е
последното
изискване,
което трябва
да се
изпълни, за
да може
процедурата
в Комитета по
държавните
поръчки да
приключи с
колективно
приемане на
предложеното
от Япония
изменение, което
ще има правно
действие не
само за ЕС, а и за
всички
договарящи
се страни по
СДП.
След
получаване
на
уведомлението
въпросът ще
бъде включен
в дневния ред
на заседанието
на Комитета
по
държавните
поръчки. Очаква
се на това
заседание
Комитетът по
държавните
поръчки да
предприеме
необходимото,
за да отрази
факта, че
поради
промяната в
позицията на
ЕС по
отношение на
железопътните
дружества,
бележка 5 към
приложение 3
към списъка
на Япония
престава да е
в сила, и да приключи
процедурата
по отписване
от списъка.
След това
комитетът
следва да
получи от
секретариата
на СДП
заверено
като вярно с
оригинала
копие от
приложение 3
към списъка
на Япония,
отразяващо
новото
състояние.
В член 218,
параграф 9 от
Договора за
функционирането
на
Европейския
съюз се
предвижда, че
когато
дадено
решение с
правна сила трябва
да бъде взето
в рамките на
орган, създаден
с
международно
споразумение,
Съветът, по
предложение
на Комисията,
следва да приеме
решение за
определяне
на позицията,
която да се
заеме от
името на
Съюза. С
оглед на горепосоченото,
тази
разпоредба
се прилага по
отношение на
оттеглянето
на възраженията
на Съюза
срещу
отписването
на трите субекта
от
приложение 3
към
допълнение I
на Япония към
Споразумението
за държавните
поръчки, тъй
като
решението е
взето в
рамките на
орган,
създаден с
международно
споразумение,
което засяга
правата и
задълженията
на ЕС.
2014/0249 (NLE)
Предложение
за
РЕШЕНИЕ
НА СЪВЕТА
за
определяне
на позицията,
която да
заеме Европейският
съюз в
рамките на
Комитета по
държавните
поръчки
относно
оттеглянето
на
възраженията
на Съюза срещу
отписването
на три
субекта от
приложение 3
към
допълнение I
на Япония към
Споразумението
за държавните
поръчки
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и по-специално
член 207,
параграф 4,
първа алинея
във връзка с
член 218,
параграф 9 от
него,
като
взе предвид
предложението
на Европейската
комисия,
като
има предвид,
че:
(1)       На
29 август 2001 г.
страните по
Споразумението
за
държавните
поръчки от
1994 г. (наричано
по-долу за
краткост
„СДП“)
получиха
уведомление
от Япония
съгласно
член XXIV,
параграф 6,
буква б) от
СДП относно
отписването
на East Japan Railway Company, Central Japan Railway
Company и West Japan Railway Company от
приложение 3
към
допълнение I
на Япония.
(2)       С
оглед на
някои
първоначални
опасения, на основание
член XXIV,
параграф 6,
буква б) от СДП
от 1994 г. на
1 октомври
2001 г.
Европейският
съюз внесе
възражения
срещу
предложените
от Япония
изменения, с
цел да проучи
обстойно
причините за
отписването
на тези
субекти.
(3)       Въпреки
проведените
многобройни
консултации
между ЕС и
Япония, ЕС — за
разлика от всички
останали
страни, които
внесоха
възражения —
не оттегли
своите
възражения.
(4)       Тази
ситуация
беше взета
под внимание
при
преразглеждането
на СДП от 1994 г.
Япония не
посочи
въпросните
три дружества
в своето
приложение 3,
но добави към
него бележка,
в която се
пояснява, че
те се смятат
за включени в
обхвата на
приложение 3
дотогава,
докато ЕС
оттегли възражението
си срещу
отписването
на тези дружества.
(5)       В
процеса на
определяне
на обхвата на
споразумението
за свободна
търговия
между ЕС и
Япония, както
и в
съответствие
с подхода, възприет
от Съвета във
връзка с
пътната карта
относно
железопътния
и градския
транспорт, и
без това да
засяга
оценката относно
равнището на
конкуренция
на железопътния
пазар в
Япония, ЕС
изрази
готовността
си в рамките
на
преговорите
по споразумението
за свободна
търговия във
връзка с държавните
поръчки да
оттегли
своето възражение
срещу
отписването
на трите
японски дружества.
(6)       С
оглед на
факта, че
Япония
потвърди
намерението
си да
ревизира
съществено
условията за
прилагане на
клаузата за
оперативна безопасност,
посочена в
бележка 4 към
приложение 2
и в бележка 3,
буква а) към приложение 3
към
допълнение I
на Япония, и
да насърчава
прозрачни и
недискриминационни
практики при
възлагането
на поръчки от
страна на
трите
японски
железопътни
дружества,
Европейският
съюз следва
да оттегли
своите
възражения
срещу
отписването
на тези дружества.
(7)       Оттеглянето
на
възраженията
следва да не засяга
позицията на
ЕС в Комитета
за държавните
поръчки
относно
индикативните
критерии, въз
основа на
които се
доказва
ефективното
премахване
на държавния
контрол или
влиянието на
държавата
върху
попадаща в
обхвата
процедура за
възлагане на
поръчка от
даден субект,
съгласно
член XIX,
параграф 8 от
преразгледаното
СДП, и
по-специално дали
държавният
контрол или
влиянието на държавата
са ефективно
премахнати в
случаите,
когато
съответните
субекти не
извършват
дейност в
условия на
конкуренция.
(8)       Поради
това е
целесъобразно
да се определи
позицията,
която да
заеме ЕС в
рамките на Комитета
по
държавните
поръчки към
Световната
търговска
организация
във връзка с оттеглянето
на
възраженията,
ПРИЕ
НАСТОЯЩОТО
РЕШЕНИЕ:
Член 1
Позицията,
която да
заеме
Европейският
съюз в
рамките на
Комитета по
държавните
поръчки към
Световната
търговска
организация,
е следната:
Европейският
съюз оттегля
своите
възражения
срещу
отписването
на East Japan Railway Company, Central Japan Railway
Company и West Japan Railway Company от
приложение 3
към
допълнение I
на Япония към
Споразумението
за
държавните
поръчки.
Член 2
Настоящото
решение
влиза в сила
в деня на приемането
му.
Съставено
в Брюксел на […] година.
                                                                       За
Съвета
                                                                       Председател
[1]               2014/115/ЕС:
Решение на
Съвета от
2 декември
2013 г. относно
сключването
на Протокола
за изменение
на
Споразумението
за
държавните
поръчки, OВ L 68,
7.3.2014 г., стр. 1—1.


title: 2008/381/ЕО: Решение на Съвета от 14 май 2008 година за създаване на Европейска мрежа за миграцията

text:
               21.5.2008

               BG

               Официален вестник на Европейския съюз

               L 131/7

      РЕШЕНИЕ НА СЪВЕТА

   от 14 май 2008 година
   за създаване на Европейска мрежа за миграцията
   (2008/381/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 66 от него,
   като взе предвид предложението от Комисията,
   като взе предвид становището на Европейския парламент (1),
   като има предвид, че:

               (1)

               През 2003 г., Комисията изготви тригодишно подготвително действие за създаване на Европейска мрежа за миграцията („ЕММ“) с цел да се предоставят на Общността и на държавите-членки обективни, достоверни и актуални данни за миграцията.

               (2)

               По време на заседанието си в Солун през юни 2003 г. Европейският съвет, като взе предвид значението на мониторинга и като анализира многобройните измерения на явлението миграция, приветства в своите Заключения създаването на ЕММ и заяви, че ще проучи възможността за установяването ѝ в бъдеще като постоянна структура.

               (3)

               На 4 ноември 2004 г., Европейският съвет подкрепи многогодишна програма за укрепване на пространството за свобода, сигурност и правосъдие, известна като Програмата от Хага, в която се призовава за разработка на втората фаза на обща политика в областта на предоставянето на убежището, миграцията, визите и границите, която да започне на 1 май 2004 г., на основата на, inter alia, по-тясно практическо сътрудничество между държавите-членки и на подобрен обмен на информация. Програмата от Хага отчита, че „Текущото развитие на Европейската политика по предоставянето на убежище и миграцията следва да се основава на общ анализ на миграционните явления във всичките им аспекти. От първостепенно значение е засилването на събирането, предоставянето, обмена и ефикасното използване на актуална информация и данни относно всички релевантни миграционни тенденции.“

               (4)

               За да се консултира със съответните заинтересовани страни за бъдещето на ЕММ, Комисията прие на 28 ноември 2005 г.„Зелена книга за бъдещето на Европейската мрежа за миграцията“, в която в допълнение към оценката на функционирането на тази мрежа през подготвителния период бяха разгледани въпроси като мандата и бъдещата структура на ЕММ.

               (5)

               Публичната консултация показа, че повечето заинтересовани страни са за продължаване и укрепване на дейностите на Европейската мрежа за миграцията и за запазване на първоначалната ѝ цел, т.е. предоставяне на актуална, обективна, достоверна и сравнима информация по въпросите на миграцията и предоставянето на убежище. Оказа се също така, че повечето заинтересовани страни желаят ЕММ да остане свързана с Комисията.

               (6)

               ЕММ следва да избягва дублирането на работата на съществуващи инструменти или структури на Общността, чиято цел е да събират и обменят информация в областта на миграцията и предоставянето на убежище, и следва да предоставя добавена стойност в сравнение с тях, по-специално чрез широкия обхват на задачите си, силен акцент върху анализа, връзки с академичната общност и предоставянето на публичен достъп до резултатите от нейната работа.

               (7)

               Сред другите съществуващи инструменти и структури важна законодателна рамка за функционирането на Европейската мрежа за миграцията представлява Регламент (ЕО) № 862/2007 на Европейския парламент и на Съвета от 11 юли 2007 г. относно статистиката на Общността за миграцията и международната закрила (2). Следва също така да се обърне внимание на ценната работа, извършена от Центъра за информация, обсъждане и обмен относно пресичането на граници и имиграцията (СIREFI) и на Решение 2005/267/ЕО на Съвета от 16 март 2005 г. за създаване на информационната и координационна мрежа с повишено ниво на сигурност, свързана към Интернет, на отделните служби на държавите-членки, отговарящи за управлението на миграционните потоци (3).

               (8)

               За да постигне целите си, ЕММ следва да бъде подкрепена от „национални звена за контакт“ във всяка държава-членка. Дейностите на националните звена за контакт следва да се координират на общностно равнище от Комисията, подпомагана от доставчик на услуги с достатъчно експертни знания да организира рутинната работа на ЕММ, включително системата ѝ за обмен на информация.

               (9)

               За да се гарантира, че националните звена за контакт имат необходимите експертни знания за справяне с многобройните аспекти на въпросите на миграцията и предоставянето на убежище, те трябва да се състоят от най-малко трима експерти, които индивидуално или съвместно да са компетентни в областта на формулирането на политики, правото, научно-изследователската дейност и статистиката. Тези експерти може да идват от администрациите на държавите-членки или от която и да е друга организация. Всяко национално звено за контакт следва да има, като цяло, необходимите експертни знания в областта на информационните технологии, в създаването на схеми за сътрудничество и създаване на контакти с други национални организации и образувания, както и в сътрудничество в многоезична среда на европейско ниво.

               (10)

               Всяко национално звено за контакт следва да създаде своя национална мрежа за миграцията, съставена от организации и лица, които работят в областта на миграцията и предоставянето на убежище, между които да има, например, университети, научно-изследователски организации и учени, правителствени и неправителствени организации и международни организации, за да се даде възможност да се чуят мненията на всички заинтересовани страни.

               (11)

               Политическото ръководство на ЕММ следва да се осигурява от „управителен съвет“, който също така участва в подготовката и одобряването на годишната програма за дейностите на ЕММ.

               (12)

               За да се осигури възможно най-широко разпространение на информацията, изготвена от ЕММ под формата на проучвания и доклади, до тази информация следва да има достъп чрез най-съвременни технологически средства, включително чрез специално създаден за целта уебсайт.

               (13)

               Когато това е необходимо за постигане на целите ѝ, ЕММ следва да може да установява отношения на сътрудничество с други образувания, развиващи дейност в областта на миграцията и предоставянето на убежище. При установяване на такива отношения следва да се отдели особено внимание на гарантирането на добро ниво на сътрудничество с образувания в Дания, Исландия, Норвегия, Швейцария, в страните кандидатки за присъединяване, в страните, обхванати от Европейската политика за съседство, и в Русия.

               (14)

               ЕММ следва да бъде съфинансирана чрез отпускане на безвъзмездни средства от Комисията в съответствие с Регламент (ЕО, Евратом) № 1605/2002 на Съвета от 25 юни 2002 г.; Финансовия регламент, приложим към общия бюджет на Европейските общности (4).

               (15)

               В контекста на системата за обмен на информация на ЕММ следва да бъдат взети предвид Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (5) и Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (6).

               (16)

               В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство е нотифицирало желанието си да участва приемането и прилагането на настоящото решение.

               (17)

               В съответствие с членове 1 и 2 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, и без да се засяга член 4 от посочения Протокол, Ирландия не участва в приемането на настоящото решение, не е обвързана от него и не го прилага.

               (18)

               В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение, не е обвързана от него и не го прилага,

         ПРИЕ НАСТОЯЩОТО РЕШЕНИЕ:
   Член 1
   Предмет и обхват
   1.   Създава се Европейска мрежа за миграцията („ЕММ“).
   2.   Целта на ЕММ е да отговори на потребностите от информация на институциите на Общността, органите и институциите на държавите-членки по въпросите на миграцията и предоставянето на убежище, като предоставя актуална, обективна, достоверна и сравнима информация за миграцията и предоставянето на убежище с цел подпомагане на разработването на политики в тези области в Европейския съюз.
   3.   ЕММ служи също така за предоставяне на информация по тези въпроси за широката общественост.
   Член 2
   Задачи
   1.   За постигане на посочената в член 1 цел ЕММ:

               а)

               събира и обменя актуални и достоверни данни и информация от широк набор от източници;

               б)

               извършва анализ на посочените в буква а) данни и информация и ги предоставя в лесно достъпна форма;

               в)

               в сътрудничество с други съответни органи на ЕС допринася за разработката на показатели и критерии за подобряване на съгласуваността на информацията и подпомагане на разработването на дейности на Общността, свързани с миграционната статистика;

               г)

               изготвя и публикува периодични доклади за положението на миграцията и предоставянето на убежище в Общността и държавите-членки;

               д)

               създава и поддържа интернет базирана система за обмен на информация, която да предоставя достъп до съответните документи и публикации в областта на миграцията и убежището;

               е)

               повишава осведомеността относно ЕММ, като предоставя достъп до събраната от нея информация и разпространява резултатите от дейността на ЕММ, освен ако тази информация е с поверителен характер;

               ж)

               координира информацията и си сътрудничи с други съответни европейски и международни органи;

         2.   ЕММ прави необходимото дейностите ѝ да са съгласувани и координирани със съответните общностни инструменти и структури в областта на миграцията и предоставянето на убежище.
   Член 3
   Състав
   ЕММ се състои от:

               —

               „Национални звена за контакт“, определени от държавите-членки;

               —

               Комисията.

         Член 4
   Управителен съвет
   1.   ЕММ се ръководи от управителен съвет, съставен от по един представител на всяка държава-членка и един представител на Комисията, подпомаган от двама научни експерти.
   2.   Представителят на Комисията действа като председател на управителния съвет.
   3.   Всеки член на управителния съвет има право на един глас, включително и председателят. Решенията се вземат с мнозинство от две-трети от гласовете.
   4.   Представител на Европейския парламент може да участва като наблюдател в заседанията на управителния съвет.
   5.   По-специално управителният съвет:

               а)

               допринася за подготовката и одобрява, въз основа на проект от председателя, годишната програма за дейностите на ЕММ, включително и индикативна сума за минималния и максимален бюджет за всяко национално звено за контакт, която осигурява покриването на основните разходи, свързани с правилното функциониране на мрежата, в съответствие с член 5;

               б)

               прави преглед на постигнатия от ЕММ напредък, като при нужда дава препоръки за необходимите действия;

               в)

               поне веднъж годишно предоставя сбит доклад на Европейския парламент, Съвета, Комисията, Европейския икономически и социален комитет и Комитета на регионите относно текущите дейности на ЕММ и ключовите констатации в нейните проучвания;

               г)

               определя най-подходящите отношения за стратегическо сътрудничество с други образувания, компетентни в областта на миграцията и предоставянето на убежище, и одобрява, когато е необходимо, административните договорености за такова сътрудничество, според посоченото в член 10;

               д)

               дава препоръки на националните звена за контакт относно това как да подобрят дейността си и им помага да предприемат необходимите действия, когато констатираните постоянни пропуски в тяхната работата могат да доведат до отрицателни последствия за работата на ЕММ.

         6.   Управителният съвет приема собствен процедурен правилник и заседава по решение на председателя си поне два пъти в годината.
   Член 5
   Национални звена за контакт
   1.   Всяка държава-членка определя едно образувание, което да изпълнява функцията на национално звено за контакт. За да се улесни работата на ЕММ и за да се осигури постигането на нейните цели, държавите-членки, когато е необходимо, вземат предвид потребността от координация между представителя си в управителния съвет и тяхното национално звено за контакт.
   2.   Националните звена за контакт са съставени от най-малко трима експерти. Един от тях, който действа като национален координатор, е длъжностно лице или служител в определеното образувание. Останалите експерти могат да идват или от същото образувание или от друга национална или международна, частна или публична организация, базирана в държавата-членка.
   3.   Експертите от всяко национално звено за контакт има като цяло експертни знания в областта на предоставянето на убежище и миграцията, който обхваща аспектите на разработването на политики, правото, научните изследвания и статистиката.
   4.   Не по-късно от три месеца след влизането в сила на настоящото решение държавите-членки информират Комисията кои експерти влизат в състава на националните звена за контакт, като посочват как тези експерти отговарят на изискванията, установени в параграф 3.
   5.   Националните звена за контакт изпълняват задачите на ЕММ на национално равнище, и по-специално:

               а)

               представят национални доклади, включително докладите, посочени в член 9;

               б)

               допринасят с национална информация към системата за обмен на информация, посочена в член 8;

               в)

               развиват капацитет за отправяне на ad hoc искания и за даване на бърз отговор на такива искания от страна на други национални звена за контакт;

               г)

               изграждат национална мрежа за миграцията, съставена от широк набор организации и физически лица, действащи в областта на миграцията и предоставянето на убежище, в която са представени съответните заинтересовани страни. От членовете на националните мрежи за миграцията може да се поиска да дадат допринасят към дейностите на ЕММ, по-специално във връзка с членове 8 и 9.

         6.   Експертите от всяко национално звено за контакт се срещат редовно, за да обсъждат работата му, включително, ако е уместно, организират и срещи с членове на съответните национални мрежи за миграцията, посочени в параграф 5, буква г), и за да обменят информация за текущи и бъдещи дейности.
   Член 6
   Координация
   1.   Комисията координира работата на ЕММ, и също така в съответствие с член 2, параграф 2 прави необходимото тя да отразява по подходящ начин политическите приоритети на Общността в областта на миграцията и предоставянето на убежище.
   2.   За организиране на работата на ЕММ Комисията се подпомага от доставчик на услуги, подбран на основата на процедура за поръчки. Доставчикът на услуги отговаря на изискванията, посочени в член 5, параграф 3, както и на всички други съответстващи изисквания, определени от Комисията.
   3.   Под надзора на Комисията доставчикът на услуги, inter alia:

               а)

               организира ежедневното функциониране на ЕММ;

               б)

               изгражда и управлява посочената в член 8 система за обмен на информация;

               в)

               координира входящата информация от националните звена за контакт;

               г)

               подготвя посочените в член 7 заседания;

               д)

               изготвя сборници и анализи на посочените в член 9 доклади и проучвания.

         4.   След консултация с националните звена за контакт и одобрение от управителния съвет Комисията приема, в рамките на посочените в членове 1 и 2 обща цел и задачи, годишната програма за дейностите на ЕММ. Програмата определя целите и тематичните приоритети. Комисията следи за изпълнението на годишната програма за дейностите и докладва редовно на управителния съвет за нейното изпълнение и за развитието на ЕММ.
   5.   Следвайки препоръките, предоставени от управителния съвет, посочени в член 4, параграф 5, буква д), Комисията предприема необходимите действия въз основа на споразуменията за безвъзмездни средства, посочени в параграф 6 от настоящия член.
   6.   Въз основа на годишната програма за дейностите на ЕММ Комисията определя индикативни суми, предназначени за безвъзмездни средства и договори, в рамките на решение за финансиране съгласно член 75 от Регламент (ЕО, Евратом) № 1605/2005.
   7.   Комисията отпуска оперативни безвъзмездни средства на националните звена за контакт, които отговарят на посочените в член 5, параграфи 2 и 3 изисквания, въз основа на индивидуални заявления за безвъзмездни средства, подадени от тези звена. Максималният размер за съфинансиране от страна на Общността е определен на 80 % от общите допустими разходи.
   8.   В съответствие с член 113, параграф 2 от Регламент (ЕО, Евратом) № 1605/2002 безвъзмездните средства не подлежат на подновяване съгласно принципа на постепенно намаляване.
   Член 7
   Заседания
   1.   Като правило ЕММ заседава поне пет пъти в годината.
   2.   Всяко национално звено за контакт се представлява на заседанията на ЕММ от поне един от своите експерти. На заседанията присъстват не повече от трима експерти от всяко национално звено за контакт.
   3.   Заседанията на ЕММ се свикват и председателстват от представител на Комисията.
   4.   Целта на периодичните заседания на ЕММ е:

               а)

               да се даде възможност на националните звена за контакт да обменят знания и опит, по-специално по отношение на функционирането на ЕММ;

               б)

               да се прави преглед на напредъка в работата на ЕММ, и по-специално на изготвянето на посочените в член 9 доклади и проучвания;

               в)

               да се извършва посочения в член 8 обмен на информация и мнения, по-специално относно структурата, организацията, съдържанието и достъпа до наличната информация;

               г)

               да се предостави платформа за обсъждане на проблемите от практически и правен характер, които стоят пред държавите-членки в областта на миграцията и предоставянето на убежище, по-специално за обсъждане на посочените в член 5, параграф 5, буква в) ad hoc искания;

               д)

               да се провеждат консултации с националните звена за контакт при изготвянето на годишната програма за дейностите на ЕММ, посочена в член 6, параграф 4.

         5.   Експертите и образуванията, които не са членове на ЕММ, могат да бъдат канени на нейните заседания, ако тяхното присъствие се счита за желателно. Може да се организират съвместни заседания с други мрежи или организации.
   6.   Ако не са планирани в годишната програма за дейностите на ЕММ, посочените в параграф 5 дейности се съобщават своевременно на националните звена за контакт.
   Член 8
   Система за обмен на информация
   1.   В съответствие с настоящия член се създава интернет базирана система за обмен на информация, достъпна чрез определен за целта уебсайт.
   2.   Съдържанието на системата за обмен на информация обикновено е достъпно за обществеността.
   Без да се засягат разпоредбите на Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (7), достъпът до поверителна информация се ограничава единствено до членове на ЕММ.
   3.   Системата за обмен на информация включва поне следните елементи:

               а)

               достъп до общностното и националното законодателство, съдебната практика и развитието на политиките в областта на миграцията и предоставянето на убежище;

               б)

               функционалност за ad hoc искания, съгласно член 5, параграф 5, буква в);

               в)

               кратък речник и справочник по въпросите на миграцията и предоставянето на убежище;

               г)

               пряк достъп до всички публикации на ЕММ, включително до посочените в член 9 доклади и проучвания, както и редовен бюлетин;

               д)

               указател на изследователите и научноизследователските институции в областта на миграцията и предоставянето на убежище.

         4.   За целите на достъпа до посочената в параграф 3 информация, ЕММ може, ако е необходимо, да добави връзки към други сайтове, където да се открие първоизточникът на информацията.
   5.   Определеният за целта уебсайт улеснява достъпа до подобни инициативи за информиране на обществеността по свързани въпроси и до сайтове, съдържащи информация относно положението в областта на миграцията и предоставянето на убежище в държавите-членки и в трети държави.
   Член 9
   Доклади и проучвания
   1.   Всяко национално звено за контакт ежегодно представя доклад, в който се описва положението в областта на миграцията и предоставянето на убежище в държавите-членки и в който се указва развитието на политиките и се включват статистически данни.
   2.   Годишната програма за дейностите включва изготвянето от всяко национално звено за контакт и на други проучвания, по общи зададени параметри, които обхващат специфични въпроси на миграцията и предоставянето на убежище, необходими за подпомагане на разработването на политиките.
   Член 10
   Сътрудничество с други образувания
   1.   ЕММ си сътрудничи с образувания в държавите-членки или в трети държави, в това число и с агенции на ЕС и международни организации, компетентни в областта на миграцията и предоставянето на убежище.
   2.   Посочените в параграф 1 административни договорености за сътрудничество, които могат да обхващат при нужда сключване от страна на Комисията на споразумения от името на Общността, подлежат на одобрение от страна на управителния съвет.
   Член 11
   Бюджетни средства
   Бюджетните средства, отделени за действията, предвидени в настоящото решение, са включени в годишните бюджетни кредити на общия бюджет на Европейския съюз. Наличните годишни бюджетни кредити се одобряват от бюджетния орган в границите на финансовата рамка.
   Член 12
   Изпълнение на бюджета
   Комисията изпълнява финансовата помощ от Общността в съответствие с Регламент (ЕО, Евратом) № 1605/2002 на Съвета.
   Член 13
   Преразглеждане
   Не по-късно от три години след влизането в сила на настоящото решение и на всеки три години след това Комисията представя на Европейския парламент, Съвета, Икономическия и социален комитет и Комитета на регионите доклад, изготвен на базата на външна и независима оценка, за развитието на ЕММ. Докладът се придружава при необходимост от предложения за изменения.
   Член 14
   Публикуване и дата на прилагане
   Настоящото решение се прилага от датата на публикуването му в Официален вестник на Европейския съюз.
   Член 15
   Адресати
   Адресати на настоящото решение са държавите-членки, в съответствие с Договора за създаване на Европейската общност.

      Съставено в Брюксел на 14 май 2008 година.

            За Съвета

            Председател

         A. BAJUK

      (1)  Становище от 10 април 2008 г., все още непубликувано в Официален вестник.

      (2)  ОВ L 199, 31.7.2007 г., стр. 23.

      (3)  ОВ L 83, 1.4.2005 г., стр. 48.

      (4)  ОВ L 248, 16.9.2002 г., стр. 1. Регламент, последно изменен с Регламент (ЕО) № 1525/2007 (ОВ L 343, 27.12.2007 г., стр. 9).

      (5)  ОВ L 281, 23.11.1995 г., стр. 31. Директива, изменена с Регламент (ЕО) № 1882/2003 (OJ L 284, 31.10.2003 г., стр. 1).

      (6)  ОВ L 8, 12.1.2001 г., стр. 1.

      (7)  ОВ L 145, 31.5.2001 г., стр. 43.


title: Решение (ЕС, Евратом) 2016/640 на Съвета от 21 април 2016 година за назначаване на петима членове на Сметната палата

text:
               23.4.2016

               BG

               Официален вестник на Европейския съюз

               L 108/32

         РЕШЕНИЕ (ЕС, Евратом) 2016/640 НА СЪВЕТА
   от 21 април 2016 година
   за назначаване на петима членове на Сметната палата
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 2 от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид предложенията на Чешката република, Република Латвия, Република Полша, Република Словения и Словашката република,
   като взе предвид становището на Европейския парламент (1),
   като има предвид, че:

               (1)

               Мандатът на г-н Jan KINŠT, г-н Igors LUDBORŽS, г-н Augustyn KUBIK, г-н Milan Martin CVIKL и г-н Ladislav BALKO изтича на 6 май 2016 г.

               (2)

               Поради това следва да се извършат нови назначения,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове на Сметната палата за периода от 7 май 2016 г. до 6 май 2022 г.:

               —

               г-н Jan GREGOR,

               —

               г-н Mihails KOZLOVS,

               —

               г-н Janusz WOJCIECHOWSKI,

               —

               г-н Samo JEREB,

               —

               г-н Ladislav BALKO.

         Член 2
   Настоящото решение влиза в сила в деня на приемането му.

      Съставено в Люксембург на 21 април 2016 година.

            За Съвета

            Председател

         G.A. VAN DER STEUR

      (1)  Становище от 13 април 2016 г. (все още непубликувано в Официален вестник).


title: Решение на Изпълнителния комитет от 7 октомври 1997 година относно вноските на Исландия и Норвегия за разходите по въвеждането и експлоатацията на Ц.ШИС (SCH/Com-ex (97) 18)

text:
Важна правна забележка

|

41997D0018

Официален вестник n° L 239 , 22/09/2000 стр. 0441 - 0441 специално чешко издание глава 19 том 02 стр. 399  - 399 специално испанско издание глава 19 том 02 стр. 399  - 399 специално унгарско издание глава 19 том 02 стр. 399  - 399 специално литвийско издание глава 19 том 02 стр. 399  - 399 LV.ES глава 19 том 02 стр. 399  - 399 MT.ES глава 19 том 02 стр. 399  - 399 PL.ES глава 19 том 02 стр. 399  - 399 SK.ES глава 19 том 02 стр. 399  - 399 специално словенско издание глава 19 том 02 стр. 399  - 399

		19971007Решение на Изпълнителния комитетот 7 октомври 1997 годинаотносно вноските на Исландия и Норвегия за разходите по въвеждането и експлоатацията на Ц.ШИС(SCH/Com-ex (97) 18)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид членове 92 и 119 от посочената по-горе конвенция,като взе предвид членове 2 и 3 от Споразумението за сътрудничество между договарящите страни към Споразумението от Шенген и Шенгенската конвенция, от една страна, и Република Исландия и Кралство Норвегия, от друга,РЕШИ:1. Вноските на Исландия и Норвегия, наричани по-долу държавите от Споразумението за сътрудничество, към разходите за въвеждане и експлоатация на Ц.ШИС:Вноските на държавите от Споразумението за сътрудничество съответстват на техния дял в общия размер на брутния вътрешен продукт на договарящите страни и държавите от Споразумението за сътрудничество.Вноските на държавите от Споразумението за сътрудничество се изчисляват съгласно член 119, параграф 1 от Шенгенската конвенция.2. Метод на изчисление:- Вноските на Исландия и Норвегия се изчисляват чрез сравнение на размерите на брутния вътрешен продукт на всяка от договарящите страни и държавите от Споразумението за сътрудничество.- Вноските на договарящите страни, които са държави-членки на ЕС, се изчисляват на основата на оценка на данък добавена стойност съгласно второто изречение от член 119, параграф 1 от Шенгенската конвенция след приспадане на вноските, които са направени от Исландия и Норвегия.3. Крайният срок за плащане на вноските от страна на двете скандинавски държави се определя на 1 януари 1997 г.Съставено във Виена на 7 октомври 1997 година.ПредседателK. Schlögl--------------------------------------------------